ai4bharat/Pralekha huggingface dataset:
ரசாயனம் மற்றும் உரங்கள் அமைச்சகம்
கோவிட்-19 நோய்த் தாக்குதல் சூழலில் முதலீடுகளை ஈர்க்க முயற்சிக்க வேண்டும் என்று மத்திய ரசாயனம் மற்றும் உரங்கள் துறை அமைச்சர் திரு. சதானந்த கௌட அறிவுறுத்தியதன்படி வேளாண் - ரசாயனத் திட்டங்களில் கூட்டு முயற்சி முதலீடுகளை ஈர்க்க இந்தியத் தூதரகங்கள் முலம் எச்.ஐ.எல். முயற்சி.
பொதுத் துறை நிறுவனங்களின் இடையூறு இல்லாத செயல்பாடுகளுக்கு, கோவிட்-19 நோய்த் தொற்று உருவாக்கிய தடைகளை நீக்குவதற்கான முயற்சிகளை ரசாயனங்கள் மற்றும் பெட்ரோகெமிக்கல்ஸ் துறை நடவடிக்கைகள் எடுத்து வருகிறது. முதலீடுகளுக்கான வாய்ப்புகளைத் தேடும் வெளிநாட்டு நிறுவனங்களுடன் கூட்டு முயற்சியில் ஈடுபடும் வாய்ப்பை உருவாக்கி, தன் செயல்பாடுகளைப் பலப்படுத்திக் கொள்ள இத் துறை முயற்சி மேற்கொண்டுள்ளது. கோவிட்-19 பாதிப்பால் ஏற்பட்ட சூழ்நிலையை ஒரு வாய்ப்பாக மாற்றிக் கொண்டு, வெளிநாடுகளில் இருந்து முதலீடுகளை ஈர்க்க முயற்சிக்க வேண்டும் என்று மத்திய ரசாயனங்கள் மற்றும் உரங்கள் துறை அமைச்சர் திரு. சதானந்த கௌடா தன்னுடைய அமைச்சகத்துக்கு அறிவுறுத்தியிருந்தார். அதன்படி இந்த முயற்சிகள் மேற்கொள்ளப் பட்டுள்ளன.
இத் துறையின் கீழ் இயங்கும் மத்திய பொதுத் துறையைச் சேர்ந்த எச்.ஐ.எல். நிறுவனம் தனது தொழில் பகுதி எல்லையை விரிவுபடுத்த முடிவு செய்து, அதற்கான முன்மொழிவுகளை சீனா, ஜப்பான், தென்கொரியாவில் உள்ள இந்தியத் தூதரகங்கள் / துணைத் தூதரகங்களுக்கு அவற்றை அனுப்பியுள்ளது. அந்த நாடுகளில் இருந்து வேளாண் - ரசாயன தொழிலில் முதலீடு செய்ய விரும்பும் நிறுவனங்கள், இந்தியாவில் எச்.ஐ.எல். நிறுவனத்துடன் கூட்டு முயற்சியாக முதலீடு செய்ய இதன் மூலம் அழைப்பு விடுக்கப்பட்டுள்ளது. ஒப்பந்த அடிப்படையில் உற்பத்தி அல்லது குத்தகைத் திட்ட ஏற்பாட்டின் கீழ் இத் திட்டங்கள் வரவேற்கப் படுகின்றன.
கோவிட் நோய்த் தாக்குதல் காரணமாக பல இடையூறுகளை சந்தித்து வரும் நிலையில், நாட்டின் பல பகுதிகளில் சுகாதாரத் துறையில் DDT போன்ற அத்தியாவசிய ரசாயனங்களையும், வேளாண் துறையில் விதைகள் மற்றும் பூச்சிக்கொல்லி மருந்துகளையும் வழங்குவதை எச்.ஐ.எல். நிறுவனம் உறுதி செய்து வருகிறது.
(Visitor Counter : 107
பெண்கள் மற்றும் குழந்தை நலன் அமைச்சகம்
தேசிய ஊட்டச்சத்து இயக்கத்தில் அங்கன்வாடி ஊழியர்களின் பங்களிப்பு
போஷன் அபியான் திட்டத்தின் கீழ் நிர்ணயிக்கப்பட்டுள்ள இலக்குகளை எட்டுவதற்கு ஐசிடி – நிகழ் நேர கண்காணிப்பு விவரங்களைப் பதிவு செய்ய மேற்பார்வையாளர்களுக்கு டேப்லெட்டுகளும் அங்கன்வாடி ஊழியர்களுக்கு நவீன கைபேசிகளும் வழங்கப்பட்டுள்ளன. இந்த சாதனங்களை பயன்படுத்துவதற்கு பயிற்சியும் இவர்களுக்கு வழங்கப்பட்டுள்ளது.
இன்றைய நாள் வரை இந்த மென்பொருள் பயன்பாட்டின் மூலம் 84 லட்சத்திற்கும் அதிகமான பயனாளிகளின் விவரங்கள் பதிவு செய்யப்பட்டு கண்காணிக்கப்பட்டுள்ளன. நாடு முழுவதும் உள்ள 14 லட்சம் அங்கன்வாடி ஊழியர்களையும் அடைவதற்கு இதுவொரு தொடர் நடவடிக்கையாக உள்ளது.
மாநிலங்களவையில் இன்று  கேள்வி ஒன்றுக்கு பதிலளித்த மத்திய மகளிர் மற்றும் குழந்தைகள் மேம்பாட்டுத் துறை அமைச்சர் திருமதி. மேனகா சஞ்சய் காந்தி இந்தத் தகவலைத் தெரிவித்தார்.
(Visitor Counter : 85
ஊரக வளர்ச்சி அமைச்சகம்
மகாத்மா காந்தி தேசிய ஊரக வேலை உறுதித் திட்டத்தின் பயனாளிகள்
மகாத்மா காந்தி தேசிய ஊரக வேலை உறுதித் திட்டத்தின் கீழ் 2016-17 நிதியாண்டில் 39.84 லட்சமாக இருந்த பயனாளிகளின் எண்ணிக்கை 2020-21-ல் 72 லட்சமாக அதிகரித்துள்ளது.
இந்தத் திட்டத்தின் கீழ் ஊரகப் பகுதிகளில் திறன் குறைந்த உடல் உழைப்புடன் 100 நாள் வேலைவாய்ப்பு அளிக்கப்படுகிறது. இதன் மூலம் ஊரகப் பகுதிகளில் வாழ்வாதார பாதுகாப்பு அதிகரிப்பதாக மத்திய ஊரக வளர்ச்சித் துறை இணையமைச்சர் திரு.ஃபகன் சிங் குலாஸ்தே மாநிலங்களவையில் இன்று கேள்வி ஒன்றுக்கு எழுத்து மூலம் அளித்த பதிலில் தெரிவித்தார்.
இது தவிர வறட்சி மற்றும் இயற்கை சீற்றம் பாதித்த ஊரகப் பகுதிகள் என அறிவிக்கப்பட்டவற்றில் கூடுதலாக 50 நாள் வேலைவாய்ப்பு வழங்கப்படுகிறது என்றும் அவர் கூறினார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1796871
தகவல் மற்றும் ஒலிபரப்பு அமைச்சகம்
பிரதமர்களின் அருங்காட்சியகத்திற்கு வலுவூட்டும் பிரசார் பாரதி ஆவணக்காப்பகம்
இந்திய அரசியலமைப்பின் தலைமை சிற்பியான டாக்டர் பி ஆர் அம்பேத்கரின் 131-வது பிறந்தநாளான ஏப்ரல் 14, 2022 அன்று பிரதமர் திரு நரேந்திர மோடியால் திறந்து வைக்கப்பட்ட பிரதமர்களின் அருங்காட்சியகம் எனும் சிறந்த தேசிய நோக்கத்திற்கு பிரசார் பாரதியின் ஆவணக்காப்பகம் பங்காற்றுகிறது.
நாட்டின் அனைத்து பிரதமர்களின் பங்களிப்புகள் குறித்த விழிப்புணர்வை ஏற்படுத்துவதற்காக இந்த அருங்காட்சியகம் அர்ப்பணிக்கப்பட்டுள்ளது குறிப்பிடத்தக்கது.
வரலாற்று, அரசியல் மற்றும் கலாச்சார முக்கியத்துவம் வாய்ந்த அரிய உள்ளடக்கத்தின் பொக்கிஷமான பிரசார் பாரதி ஆவணக்காப்பகம் சுமார் 206 மணிநேர ஒலி மற்றும் 53 மணிநேர காட்சி உள்ளடக்கத்தை வழங்குவதில் குறிப்பிடத்தக்க பங்களிப்பை வழங்கியுள்ளது.
அரசியல் நிர்ணய சபை உரை, முதல் சுதந்திர தின நிகழ்ச்சி, உறுதிமொழி ஏற்பு விழா, முதலாவது அணு உலை திறப்பு விழா, அவசரநிலை பிரகடனம், ஐ.நா பொதுச் சபையில் உரை, அணிசேரா மாநாடு, தில்லி மெட்ரோ திறப்பு விழா மற்றும் பல இவற்றில் அடங்கும். 1940-களில் இருந்து பிரத்தியேகமாக கிடைக்கும் இந்த விலைமதிப்பற்ற பதிவுகள் பிரசார் பாரதியால் பொது நலனுக்காக பாதுகாக்கப்பட்டு டிஜிட்டல் மயமாக்கப்பட்டுள்ளன.
எதிர்கால சந்ததியினருக்கு ஒரு சிறந்த அறிவு மையமாக இந்த அருங்காட்சியகம் இருக்கும். ஏனெனில், இந்தியாவின் அனைத்து பிரதமர்களின் வாழ்க்கை மற்றும் பங்களிப்புகளை இது வெளிப்படுத்தும். 10,000 சதுர மீட்டருக்கும் அதிகமான பரப்பளவில் அமைந்துள்ள இந்த அருங்காட்சியகத்தில் அனைத்து இந்தியப் பிரதமர்களின் அரிய புகைப்படங்கள், உரைகள், காணொலிகள், செய்தித்தாள் துணுக்குகள், நேர்காணல்கள் மற்றும் அசல் எழுத்துக்கள் ஆகியவை இதில் அடங்கும்.
விர்ச்சுவல் ரியாலிட்டி, ஆக்மென்டட் ரியாலிட்டி மற்றும் இன்டராக்டிவ் ஸ்கிரீன்கள் போன்ற அதிநவீன தொழில்நுட்பங்களைப் பயன்படுத்தி, கவனத்தை கவர்ந்திழுக்கும் விதத்தில் இந்த அருங்காட்சியகம் தகவல்களை வழங்குகிறது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1817269
-----
(Visitor Counter : 145
மத்திய அமைச்சரவை
தேசிய மருத்துவ ஆணைய மசோதா, 2019-ல் திருத்தங்கள் / மாற்றங்களுக்கு அமைச்சரவை ஒப்புதல்
பிரதமர் திரு.நரேந்திர மோடி தலைமையிலான மத்திய அமைச்சரவைக்கு தேசிய மருத்துவ ஆணைய மசோதா 2019-ல் திருத்தங்கள் மற்றும் மாற்றங்கள் குறித்து விரிவாக தெரிவிக்கப்பட்டது. இந்த மசோதாவின் அசல் பதிப்புக்கு கடந்த 2019 ஜூலை மாதம் 17-ந் தேதி அமைச்சரவை ஒப்புதல் அளித்திருந்தது. அதிகாரப்பூர்வ திருத்தங்களுடன் இந்த மசோதா நாடாளுமன்றத்தின் இரு அவைகளிலும் கடந்த ஜூலை 29 மற்றும் ஆகஸ்ட் 1, 2019 ஆகிய தேதிகளில் நிறைவேறியது.
நாடாளுமன்றத்தில் நிறைவேறிய தேசிய மருத்துவ ஆணைய மசோதா 2019-ல் ஜூலை 17, 2019 அன்று அமைச்சரவை ஒப்புதல் அளித்த பதிவில் பின்வரும் மாற்றங்கள் மேற்கொள்ளப்பட்டு அவை அமைச்சரவைக்கு தெரிவிக்கப்பட்டது:-
- உட்கூறு 4   – 14 உறுப்பினர்களுக்கு பதிலாக 22 பகுதி நேர உறுப்பினர்கள்.
- உட்கூறு 4   – 6 உறுப்பினர்களுக்கு பதிலாக 10 உறுப்பினர்கள்.
- உட்கூறு 4   – 5 உறுப்பினர்களுக்கு பதிலாக 9 உறுப்பினர்கள்.
- உட்கூறு 37  –“படிப்பித்தல் நோக்கத்திற்காகவும்” இறுதியில் சேர்ப்பு.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
மாநிலங்களுக்கு ஜி எஸ் டி தனி முக்கியத்துவம் பெற்றிருக்கிறது : டாக்டர் ஜித்தேந்திர சிங்
வடகிழக்கு மாநிலங்கள் பிரதமர் அலுவலகம், பணியாளர் நலன், பொது குறை தீர்ப்பு, ஓய்வூதியம், அணுசக்தி மற்றும் விண்வெளி துறை இணை அமைச்சர்,  டாக்டர் ஜித்தேந்திர சிங் ஜம்மு காஷ்மீர் மற்றும் எட்டு வடகிழக்கு மாநிலங்கள் ஆகியவற்றுக்கு ஜிஎஸ்டி தனி முக்கியத்துவம் பெற்றிருக்கிறது என்று குறிப்பிட்டு இருக்கிறார். இக்கருத்து உத்திரகாண்ட் மற்றும் இமாசல பிரதேசம் போன்ற மாநிலங்களுக்கும் பொருந்தும் என்றும் அவர் சொல்லி இருக்கிறார்.
இன்று நைனிடாலில் ஊடகத்தாருக்கு அளித்த ஆதரவு உரையில் இந்தியாவில் உள்ள அனைத்து மாநிலங்களுக்கும் அவை சமநிலையில் இயங்குவதற்கான தளத்தை ஜிஎஸ்டி அமைத்துக் கொடுத்திருக்கிறது என்று சொன்னார். இந்த நடுநிலையான நல்ல திட்டம் வளர்ச்சி அடைய மற்றும் தொழிலில் வல்ல மாநிலங்கள் வளர்ச்சி குன்றிய பெரும்பாலாக நுகரும் நிலையில் உள்ள மாநிலங்களின் பொருளாதார
எழுச்சிக்கு உதவும் வண்ணம் அமைக்கப்பட்டுள்ளது என்று அவர் சொன்னார்.
ஜிஎஸ்டி வெளிவந்த சமயம் , டாக்டர் ஜித்தேந்திர சிங், வடகிழக்கு மாநிலங்களில் உள்ள அப்பகுதியைச் சேர்ந்த சில பொருள்கள் ஜிஎஸ்டி அமலுக்கு வந்தவுடன் முன்பு வரிவிதிப்புக்கு இலக்கு ஆகாதவை வரிவிதிப்புக்கு உட்பட்டன என்று அவர் உணர்ந்துகொண்டதாக சொன்னார். இருப்பினும் , அப்பகுதி வணிகர்களுக்கு கச்சாப்பொருளுக்கான வரி முதலியன கண்ணுக்குத் தெரியாத ஒட்டிக்கொண்டுள்ள வரிகளாக இருந்தன என்றும் ஜிஎஸ்டி கண்ணுக்குத்தெரிகிற ஒரு நேர்முக வரி என்றும் வரிவிதிப்பின் விளைவு முன்பும் இப்போதும் ஒன்றாகவே இருந்தாலும் இப்போதுள்ள ஒரே வேறுபாடு அது கண்னுக்குத் தெரிவது தான் என்றும் விளக்கப்பட்டது என்றும் அவர் சொன்னார். இந்த ஜிஎஸ்டி அமுலாக்கம் பற்றிய ஒரு முடிவு
என்றும் நிலைத்திருக்கும் பெரிய சுய மதிப்பு உணர்வு உயர்வை ஏற்படுத்தி மற்றும் நாட்டின் சமுதாய பொருளாதார வளர்ச்சியில் மாநிலங்களின் பங்கை உறுதிசெய்துள்ளது. அவர் நிதி அமைச்சர் அருண்ஜேட்லியின் முயற்சியை தொழில் உற்பத்தியில் ஈடுபட்டுள்ள மாநிலங்கள் மத்திய அரசின் உதவியைப் ஈடாக பெறுவதற்கு ஏற்ற கட்டளைவிதியை அமைத்துக்கொடுத்தற்கும் மற்றும் தொழில் உற்பத்தி இல்லாத மாநிலங்களுடன் தாங்கள் சமமாக வைக்கப்பட்டுள்ளார்கள் என்ற காழ்ப்பு உணர்ச்சிக்கு இடமில்லாமல் இருப்பதற்கேற்ற நிலையை ஏற்படுத்தியதற்காகவும் வெகுவாக பாராட்டினார்.
(ஜிஎஸ்டி இன்று உலகளவில் முக்கியம் ஏனெனில் எந்த நாடும் தனிமையில் இயங்கி பொருளாதார முன்னேற்றம் காணமுடியாது என்று டாக்டர் ஜிட்டேந்திர சிங் சொன்னார்.
ஜவுளித்துறை அமைச்சகம்
பிளாஸ்டிக் பைகளை படிப்படியாக ரத்து செய்வதை நோக்கமாக கொண்ட புதுமையான ஆலோசனைகளை வெளிக்கொணர மத்திய ஜவுளி அமைச்சகம் ஏற்பாடு செய்த ஜவுளி துறையின் போட்டி 2019-ன் பரிசளிப்பு நிகழ்ச்சி
மத்திய ஜவுளித்துறை மற்றும் மகளிர் மற்றும் குழந்தைகள் நல அமைச்சர் திருமதி ஸ்மிருதி சுபின் இரானி, வேலை வாய்ப்புகளை உருவாக்கும் வகையிலான சுற்றுச் சூழலுக்கு உகந்த, செலவைக் குறைப்பதற்கான மாற்று யோசனைகளை செயல்படுத்துவதற்கு, இந்தியாவின் புதுமையான சிந்தனைகள் நிறுவனமயமாக்கப்படுவது அவசியம் எனக் கூறினார். மத்திய ஜவுளி அமைச்சகம் ஏற்பாடு செய்திருந்த ஜவுளி பிரம்மாண்ட சவால் 2019 என்னும் போட்டியில் வெற்றி பெற்றவர்களுக்கு பரிசு வழங்கும் நிகழ்ச்சியில் உரையாற்றிய மத்திய அமைச்சர், இதில் பங்கேற்றவர்கள் அளித்த புதுமையான ஆலோசனைகள், இந்தியாவின் மரபு அனைவருக்கும் சமத்துவம் என்ற நிலைக்கு மாறிவருவதை குறிப்பதாகத் தெரிவித்தார்.
ஜவுளி எந்திர தொழில்நுட்பத்தை மேம்படுத்த வேண்டியது அவசியம் என அமைச்சர் திருமதி ஸ்மிருதி சுபின் இரானி வலியுறுத்தினார். குறிப்பாக சணல் துறையில், புதிய தொழில்நுட்பங்களை வரவேற்பதற்காக இந்தப் போட்டி நடத்தப்பட்டதாக அவர் தெரிவித்தார்.
இந்தப் பிரம்மாண்டமான போட்டியை, தேசிய சணல் வாரியம், தொழில் மற்றும் தொழில் வர்த்தக மேம்பாட்டு துறையின் ஸ்டார்ட் அப் குழு ஆகியவற்றின் தீவிர ஆதரவுடன், மத்திய ஜவுளி அமைச்சகம் நடத்தியது.
இந்தப் போட்டியில் மொத்தம் 67 பதிவுகள் வந்திருந்தன. அதில், ஒற்றை பயன்பாட்டு பிளாஸ்டிக் பைகளுக்கு மாற்று குறித்த 2 யோசனைகள், பல முறை பயன்படுத்தும் பிளாஸ்டிக் பைகளுக்கு மாற்று தொடர்பான ஒரு யோசனைக்கு அமைச்சகத்தின் பணப்பரிசுகள் வழங்கப்பட்டன.
குடியரசுத் துணைத் தலைவர் செயலகம்
அரிதான வகையில், செர்பியா நாடாளுமன்ற சிறப்புக் கூட்டத்தில் உரையாற்றிட குடியரசு துணைத் தலைவர் திரு.வெங்கையா நாயுடு அவர்களுக்கு அழைப்பு
பல ஆண்டுகளாக உள்ள மார்ஷல் டிட்டோ-பண்டித நேரு ஆகியோரின் நல்லுறவு மற்றும் ஒத்துழைப்பின் உணர்வுகளை புதுப்பிப்பதை குறிக்கும் வகையில், நேற்று இரவு செர்பிய குடியரசின் நாடாளுமன்ற சிறப்புக் கூட்டத்தில் உரையாற்றிட இந்திய குடியரசு துணைத் தலைவர் திரு.எம்.வெங்கையா நாயுடு அவர்கள் அழைக்கப்பட்டார்.
“இரு நாடுகளுக்கிடையேயான உறவுகள் வரலாற்றில் ஆழமாக வேரூன்றியுள்ளது. சுதந்திர இந்தியாவின் தொடக்க காலத்திலிருந்தே, இரு நாடுகளும் அணிசேரா இயக்கத்திற்கு அதிக முக்கியத்துவம் அளித்து, குறிப்பாக இருதுருவ உலகின் கருத்திற்கு சாவலாக இருந்த பிந்தைய-காலனி ஆதிக்க மூன்றாம் உலகின் புதிய மற்றும் ஜனநாயக உலக ஒழுங்கை உருவாக்கிட அதிகளவு பங்காற்றியுள்ளன. தற்போது ஏற்பட்டுள்ள உலகளாவிய பூகோள-அரசியல் மாற்றங்கள், பரஸ்பர நன்மைக்காகவும், பிறருடன் செழிப்புகளை பகிர்ந்துக் கொள்ளும்வகையில், மீண்டும் நாம் இருவரும் கூட்டாக பணியாற்றுவதற்கான வாய்ப்பினை அளித்துள்ளது” என்றார் அவர்.
அவர், “பல ஆண்டுகளாக, இந்திய நாடாளுமன்றமானது, பரந்த நாட்டின் பல்வேறு பகுதிகளிலிருந்தும் கவரக்கூடிய சிக்கலான குரல்களை கவனமுடன் கேட்டு, சுறுசுறுப்புடன் பலதரப்பட்ட பிரச்சினைகளுக்கும் தீர்வு காணும் ஜனநாயக மன்றமாக உருவாகியுள்ளது” என்றார்.
பங்கேற்பு வளர்ச்சிக்கு ஜனநாயகத்தின் முக்கியத்துவத்தை எடுத்துரைத்த திரு.நாயுடு அவர்கள், இதே இடத்தில் 1961-ம் ஆண்டில் பண்டித நேரு அவர்கள் தனது உரையில், “உண்மையான சுதந்திரத்தால் மட்டுமே நமது நாடுகளை கட்டமைக்க இயலும். சுதந்திரம் இன்றியமையாதது. ஏனெனில், சுதந்திரம் நமக்கு தேவையான சக்தியை அளித்து, வளமான செழிப்புமிக்க சமூகத்தை உருவாக்கும்” என அறைகூவல் விடுத்ததை குறிப்பிட்டார்.
செர்பியாவின் பெருந்தலைவர்கள் மற்றும் வணிகர்களுடனான பேச்சுவார்த்தையின்போது, குடியரசு துணைத் தலைவர் அவர்கள் பல்வேறு துறைகளில் இந்தியா விரைவாக அடைந்துள்ள முன்னேற்றங்கள் குறித்து விரிவாக எடுத்துரைத்தார்.
இரு நாடுகளுக்கிடையேயான தூதரக உறவுகள் ஏற்பட்டு 70 ஆண்டை குறிக்கும் வகையில், செர்பியா தபால் மற்றும் இந்திய தபால் ஆகியவை, புகழ் பெற்ற செர்பிய இயற்பியலாளர் மற்றும் கண்டுபிடிப்பாளர் நிக்கோலா டெஸ்லா மற்றும் சுவாமி விவேகானந்தர் ஆகியோரின் நினைவு தபால்தலைகளை வெளியிட்டன. டெஸ்லாவின் பணிகளில் சுவாமி விவேகானந்தர் அவர்களின் சிந்தனைகள் மற்றும் உத்திகள் ஆழமாக பதிந்துள்ளதை திரு.நாயுடு அவர்கள் குறிப்பிட்டார்.
குடியரசு துணைத் தலைவராக இரண்டாவது முறையாக வெளிநாட்டு பயணத்தை மேற்கொண்டுள்ள திரு.நாயுடு அவர்கள், அடுத்த வாரம் வெள்ளியன்று தாயகம் திரும்புவதற்கு முன்பாக மால்டா மற்றும் ரோமேனியாவிற்கு விஜயம் செய்கிறார். தனது முதல் வெளிநாட்டு பயணத்தில், திரு.நாயுடு அவர்கள் லத்தின் அமெரிக்க நாடுகளான கவுதமாலா, பனாமா மற்றும் பெரு ஆகியவற்றுக்கு விஜயம் புரிந்தார்.
மேலும் விபரங்களும், www.pib.nic.in இணையதளத்தை காணவும்.
(Visitor Counter : 118
இளைஞர் நலன் மற்றும் விளையாட்டு அமைச்சகம்
சாணக்கியபுரி நேரு பூங்காவில் நடைபெற்ற தூய்மை இந்தியா நிகழ்ச்சியில் இளைஞர் நலன் மற்றும் விளையாட்டுத் துறை செயலாளர்கள் பங்கேற்பு
நாடு முழுவதும் நடைபெற்று வரும் தூய்மை இந்தியா பிரச்சாரத்தின் ஒரு பகுதியாக சாணக்கியபுரியில் உள்ள நேரு பூங்காவில் இன்று நடைபெற்ற நிகழ்வில் இளைஞர் நலத் துறை செயலாளர் திருமிகு உஷா ஷர்மா மற்றும் விளையாட்டுத் துறை செயலாளர் திருமிகு சுஜாதா சதுர்வேதி ஆகியோர் தன்னார்வலர்களுடன் இணைந்து பங்கேற்றனர்.
இளைஞர் நலன் மற்றும் விளையாட்டுத்துறை அமைச்சகம், நேரு யுவ கேந்திரா மற்றும் நாட்டு நலப்பணித் திட்ட அலுவலர்கள் கலந்து கொண்ட இந்த நிகழ்ச்சி தொடங்குவதற்கு முன்பு திருமதி உஷா ஷர்மா தலைமையில் அனைவரும் தூய்மை உறுதிமொழியை ஏற்றனர்.
நிகழ்ச்சியில் பேசிய திருமிகு உஷா சர்மா, இளைஞர் நலன் மற்றும் விளையாட்டு அமைச்சகத்தின் இளைஞர் நலன் துறை, விடுதலையின் அம்ரித் மகோத்ஸவத்தின் ஒரு பகுதியாக 2021 அக்டோபர் 1 முதல் 31 வரை நாடு தழுவிய தூய்மை இந்தியாத் திட்டத்தை நடத்துகிறது என்றார்.
நேரு யுவ கேந்திர சங்கத்துடன் இணைந்த இளைஞர் அமைப்புகள் மற்றும் நாட்டு நலப்பணித் திட்ட இணைப்பு நிறுவனங்களின் மூலம் நாடு முழுவதும் உள்ள 744 மாவட்டங்களின் 6 லட்சம் கிராமங்களில் நிகழ்ச்சிகள் நடத்தப்படுவதாக அவர் கூறினார்.
இந்த மெகா முயற்சியின் மூலம், மக்களின் ஆதரவு மற்றும் தன்னார்வ பங்களிப்புடன் 75 லட்சம் கிலோ கழிவுகள், குறிப்பாக பிளாஸ்டிக் கழிவுகளை, அகற்ற இலக்கு நிர்ணயித்துள்ளதாக அவர் தெரிவித்தார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:https://pib.gov.in/PressReleasePage.aspx?PRID=1765732
------
(Visitor Counter : 123
பிரதமர் அலுவலகம்
இந்தியாவின் ஜிடிபியில் நீலப் பொருளாதாரத்தின் பங்களிப்பு குறித்த கட்டுரை
உலகப் பெருங்கடல் தினத்தையொட்டி மத்திய அமைச்சர் திரு கிரண் ரிஜிஜுவின் கட்டுரை ஒன்றைப் பிரதமர் அலுவலகம் பகிர்ந்துள்ளது.
பிரதமர் அலுவலக ட்விட்டர் செய்தியில் கூறியிருப்பதாவது:
“பரந்து விரிந்த கடற்கரை மற்றும் கடல்சார் வளங்களுடன் நீலப் பொருளாதாரத்தின் ஆற்றலைப் பெருக்குவதில் இந்தியா எவ்வாறு கவனம் செலுத்துகிறது என்பது பற்றி மத்திய அமைச்சர் கிரண் ரிஜிஜுவின் @KirenRijiju எழுதியுள்ளார்.”
சிறப்பு சேவைகள் மற்றும் கட்டுரைகள்
ரூ.2.68 கோடி மதிப்புள்ள தங்கம் & மின்னணுச் சாதனங்கள் பறிமுதல், ஐந்து பேர் கைது
துபாயிலிருந்து சென்னை வந்த விமானத்தில் ரூ.2.68 கோடி மதிப்பிலான 5.06 கிலோ தங்கம் மற்றும் மின்னணுச் சாதனங்களை சென்னை விமான நிலைய சுங்க அதிகாரிகள் பறிமுதல் செய்ததோடு இந்த குற்ற செயலில் ஈடுபட்ட ஐந்து பேரை கைதுசெய்துள்ளனர்.
தங்கம் கடத்தி வரப்படுவதாக கிடைத்த உளவுத் தகவலின் அடிப்படையில், துபாயிலிருந்து அக்டோபர் 20 அன்று காலை 8.40 மணிக்கு சென்னை வந்திறங்கிய பத்து ஆண் பயணிகளை வெளியே செல்லும் வாயிலில் சுங்க அதிகாரிகளால் இடைமறிக்கப்பட்டு பரிசோதிக்கப்பட்டனர்.
அப்போது, உபயோகப்படுத்தப்பட்ட மடிக்கணினிகள் மற்றும் டேப்லட்டுகளுக்குள் மறைத்து வைக்கப்பட்டத் தங்கத் தகடுகள் கண்டறியப்பட்டது. இதன் மொத்த எடை 5.06 கிலோ என்றும் சுங்கச் சட்டம் 1962-ன் கீழ் பறிமுதல் செய்யப்பட்ட இந்தத் தங்கத்தின் இந்திய சந்தை மதிப்பு ரூ.2.19 கோடி என்றும் அதோடு ரூ.48.06 லட்சம் மதிப்புள்ள மின்னணுப் பொருட்களும் பறிமுதல் செய்யப்பட்டுள்ளதாக விமான நிலைய சுங்க அதிகாரிகள் தெரிவித்துள்ளனர்.
இந்த குற்றச்சம்பவம் தொடர்பாக ஐந்து பயணிகள் கைது செய்யப்பட்டுள்ளதோடு மேலும் விசாரணை நடைபெற்றுவருவதாக சென்னை சர்வதேச விமான நிலைய முதன்மைச் சுங்க ஆணையர் தெரிவித்துள்ளார்.
மனித வள மேம்பாட்டு அமைச்சகம்
என்.சி.இ.ஆர்.டி மற்றும் யுனெஸ்கோ தயாரித்துள்ள “லெட்ஸ் மூவ் ஃபார்வர்ட்” படக்கதைகள்  புத்தகத்தை திரு தர்மேந்திர பிரதான் வெளியிட்டார்
மத்திய கல்வி மற்றும் திறன் மேம்பாடு மற்றும் தொழில்முனைவோர் துறை அமைச்சர் திரு தர்மேந்திர பிரதான், “லெட்ஸ் மூவ் ஃபார்வர்ட் " என்ற தலைப்பில் ஒரு புதுமையான படக்கதைகள்  புத்தகத்தை வெளியிட்டார். இதன் வெளியீட்டு நிகழ்வு ஆகஸ்ட் 29, 2023 அன்று புதுதில்லியில் உள்ள கௌஷல் பவனில் நடைபெற்றது. பள்ளிக் கல்வி மற்றும் எழுத்தறிவுத் துறைச் செயலர் திரு சஞ்சய்குமார், திறன் மேம்பாடு மற்றும் தொழில்முனைவோர் அமைச்சகத்தின் செயலாளர் திரு அதுல் குமார் திவாரி, என்.சி.இ.ஆர்.டி இயக்குநர் டாக்டர் தினேஷ் பிரசாத் சக்லானி ஆகியோரும் கல்வி அமைச்சக, யுனெஸ்கோ அதிகாரிகள் மற்றும் மாணவர்கள் கலந்து கொண்டனர்.
இவ்விழாவில் பேசிய திரு தர்மேந்திர பிரதான், நல்ல ஆரோக்கியத்தில் முக்கிய கவனம் செலுத்தி, கதைசொல்லல் மூலம் அவர்களை மகிழ்விக்கும் அதே நேரத்தில், முழுமையான நல்வாழ்வுக்கு முன்னுரிமை அளிக்க இந்த புத்தகம் மாணவர்களை ஊக்குவிக்கும் என்று எடுத்துரைத்தார். மனநலம் போன்ற முக்கியமான செய்திகளைத் தெரிவிப்பதில் கதைகளின் முக்கியத்துவத்தை சுட்டிகாட்டிய அவர், எதிர்காலத்தில் இதுபோன்ற மேலும் பல படக்கதைகள்  புத்தகங்கள் தயாரிக்கப்படும் என்று நம்பிக்கை தெரிவித்தார். சமூக நல்லிணக்கம் மற்றும் நல்வாழ்வை வளர்ப்பதற்கு நல்ல கதைகள் மிகவும் முக்கியம் என்று அவர் கூறினார்.
இந்தியாவின் ஜி20 தலைமைத்துவத்தின் போது யுனெஸ்கோவுடனான கூட்டாண்மையின் முக்கியத்துவத்தையும், அவர் குறிப்பிட்டார். யுனெஸ்கோ இந்தியக் கதைகளைப் பரப்ப வேண்டும் என்று அவர் வலியுறுத்தினார். இதனால் அது இந்திய இளைஞர்களுக்கு மட்டுமல்ல, முழு உலகிற்கும் பயனளிக்கும். 'எக்ஸ்ப்ளோர்', 'எக்ஸ்பெரிமென்ட்', 'எக்ஸ்பீரியன்ஸ்' ஆகியவை மிகவும் முக்கியத்துவம் வாய்ந்ததாக இருக்கும் என்று அவர் குறிப்பிட்டார். அமிர்தகாலம் மூலம், இந்திய அறிவை உலகம் முழுவதும் ஒரு வழிகாட்டியாகப் பரப்ப ஒரு முயற்சி உருவாக்கப்பட வேண்டும் என்று அவர் கூறினார்.
இந்தப் படக்கதைப்  புத்தகம், தேசிய கல்வி ஆராய்ச்சி மற்றும் பயிற்சி குழுமம்  மற்றும் யுனெஸ்கோ புது தில்லி ஆகியவற்றின் கூட்டு முயற்சியாகும்.
“லெட்ஸ் மூவ் ஃபார்வர்ட்” காமிக் புத்தகம் இளம் பருவத்தினரின் பல்வேறு தேவைகளைப் பூர்த்தி செய்ய வடிவமைக்கப்பட்டுள்ளது மற்றும் பள்ளி சுகாதாரம் மற்றும் நல்வாழ்வு திட்டத்தின் 11 கருப்பொருள் கூறுகள் தொடர்பான முக்கியமான தகவல்களை உள்ளடக்கியது.
இந்த புதுமையான அணுகுமுறை சுகாதாரம் தொடர்பான அறிவைப் பரப்புவதோடு மட்டுமல்லாமல், விரிவான தனிப்பட்ட வளர்ச்சிக்குத் தேவையான வாழ்க்கைத் திறன்களைப் பெறுவதற்கும் உதவுகிறது. இது இந்தி, ஆங்கிலம், அசாமி, பெங்காலி, குஜராத்தி, கன்னடம், மலையாளம், மராத்தி, ஒடியா, தமிழ் மற்றும் தெலுங்கு உள்ளிட்ட பல மொழிகளில் அணுகக்கூடியது.
“லெட்ஸ் மூவ் ஃபார்வர்ட்" படக்கதை  புத்தகம் நாடு முழுவதும் உள்ள பல்வேறு கல்வி மற்றும் சுகாதார நிறுவனங்களில் விநியோகிக்கப்படும். மாநில பள்ளிக் கல்வித் துறைகள், ஆசிரியர் கல்வியியல் கல்லூரிகள், கல்வியில் மேம்பட்ட ஆய்வு நிறுவனங்கள், மாவட்ட கல்வி மற்றும் பயிற்சி நிறுவனங்கள் , வட்டார ஆசிரியர் கல்வி நிறுவனங்கள் மற்றும் மாநில சுகாதாரத் துறைகளை உள்ளடக்கியது. கூடுதலாக, இப்புத்தகங்கள் சிபிஎஸ்இயுடன் இணைக்கப்பட்ட 29,000 பள்ளிகளுக்கு விநியோகிக்கப்படும். படக்கதைகள்  புத்தகத்தின் மின்னணு பதிப்பை கல்வி அமைச்சகம் , என்சிஇஆர்டி, யுனெஸ்கோ மற்றும் திக்சா இணையத்தளங்களிலும் அணுகலாம்.
இந்திய போட்டிகள் ஆணையம்
பாரதி அக்ஸாவின் பொது காப்பீட்டு தொழிலை ஐசிஐசிஐ லோம்பார்டு வாங்குவதற்கு சிசிஐ ஒப்புதல்
இந்தியப் போட்டி ஆணையம், பாரதி அக்ஸாவின் பொது காப்பீட்டு தொழிலை ஐசிஐசிஐ லோம்பார்டு வாங்குவதற்கு ஒப்புதல் அளித்துள்ளது.
போட்டி சட்டம், 2002-இன் 31-ஆம் பிரிவின் படி இந்த ஒப்புதல் அளிக்கப்பட்டுள்ளது. இது தொடர்பான விரிவான ஆணையை சிசிஐ வெளியிட உள்ளது.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://pib.gov.in/PressReleasePage.aspx?PRID=1669524
சிறப்பு சேவைகள் மற்றும் கட்டுரைகள்
சென்னை நகர மண்டலம் தபால் நிலையங்களில் மகிளா சம்மான் முதலீடு ரூ. 130 கோடியை தாண்டியது
"மகளிர் மதிப்புத் திட்டம்" என்று அழைக்கப்படும் மகிளா சம்மான் சேமிப்புப் பத்திரம் 31.03.2023 அன்று மத்திய நிதி அமைச்சகத்தால் அறிமுகப்படுத்தப்பட்டது. இது பெண்களுக்கு நிதி அதிகாரமளிக்கும் நோக்கத்துடன் துவங்கப்பட்டது. அதிக வட்டி விகிதத்தை வழங்குவதன் மூலம், இந்தத் திட்டம், பெண்கள் மற்றும் பொது மக்களிடையே விருப்பமான சேமிப்புத் திட்டமாக பிரபலமடைந்துள்ளது.
இது இரண்டு வருட திட்டமாகும். இந்தத் திட்டத்தின் கீழ் ஒரு பெண் தனக்காகவோ அல்லது மைனர் பெண் குழந்தையின் சார்பாக பாதுகாவலரோ குறைந்தபட்ச தொகை ரூ.1000 ல் இருந்து நூறு ரூபாய்களின் மடங்குகளில் ரூ.2 லட்சத்திற்கு மிகமால் கணக்கைத் தொடங்கலாம். இத்திட்டம் 7.5% காலாண்டு கூட்டு வட்டியை வழங்குகிறது. 6 மாதங்களுக்குப் பிறகு எந்த நேரத்திலும் நிபந்தனைகளுடன் கணக்கை முடித்துக் கொள்ளும் வசதி உள்ளது. கணக்கைத் தொடங்கி ஒரு வருடத்திற்குப் பின், கணக்கின் இருப்பிலிருந்து 40% வரை திரும்பப் பெறலாம்.
மகிளா சம்மான் சேமிப்பு பத்திரம் ஒரு பாதுகாப்பான முதலீட்டு வழியை வழங்குவதுடன், உங்கள் சேமிப்பை பெருக்கி நிதி இலக்குகளை அடைவதற்கு உதவுகிறது.
26.05.2023 புள்ளிவிவரப்படி, சென்னை நகர மண்டலம் இத்திட்டத்தின் கீழ் 18,266 கணக்குகளைத் துவக்கி ரூ.134.24 கோடி டெபாசிட் தொகையை பெற்றுள்ளது. மகிளா சம்மான் சேமிப்பு கணக்குகளை துவங்குவதற்காக சென்னை நகர மண்டலம் முழுவதும் பல்வேறு இடங்களில் சிறப்பு முகாம்கள் நடத்தப்படுகின்றன. இத்திட்டத்தின் கீழ் 31.03.2025 வரை மட்டுமே கணக்குகளை துவங்க முடியும். ஆகையால், பொதுமக்கள் தங்கள் அருகிலுள்ள தபால் நிலையத்திற்கு இன்றே சென்று கணக்கைத் தொடங்கி பயன் பெறுமாறு கேட்டுக் கொள்ளப்படுகிறார்கள்.
நித்தி ஆயோக்
தேசிய சவால்கள் மற்றும் பகிர்ந்துகொள்ளப்பட்ட முன்னுரிமைகள் ஆகிய பகுதிகளில் புதுமைகளை உருவாக்க இந்தியாவும் ஆஸ்திரேலியாவும் கைக்கோர்க்கின்றன
அடல் புத்தாக்க இயக்கம் , நிதி ஆயோக், ஆஸ்திரேலியாவின் தேசிய அறிவியல் நிறுவனமான காமன்வெல்த் அறிவியல் மற்றும் தொழில்துறை ஆராய்ச்சி அமைப்பு  ஆகியவை தேசிய சவால்களுக்கு தீர்வு காண்பதில் புதுமையான செயல்பாடுகளை ஊக்குவிக்கும் செயல்திட்டத்தில் கையெழுத்திட்டன.
ஆஸ்திரேலியப் பிரதமர் திரு. அந்தோனி அல்பானீசின் இந்தியப் பயணத்தின் போது, பிரதமர் திரு. நரேந்திர மோடியை நேற்று புதுதில்லியில் சந்தித்தார். இரு தலைவர்களும், பரஸ்பர ஆர்வமுள்ள விஷயங்கள், புதுமைகளை ஒரு முக்கிய அம்சமாகக் கொண்ட துறைகளில் இருதரப்பு ஈடுபாட்டை வலுப்படுத்துவதற்கான வழிகளை ஆராய்ந்தனர்.
ஏஐஎம் மற்றும் சிஎஸ்ஐஆர்ஓ இடையே செயல்பாட்டு திட்டத்தில் , பரஸ்பர ஆர்வம், மூலோபாய முன்னுரிமைகள் ஆகியவற்றில் அதிக ஒத்துழைப்பு கோரப்பட்டுள்ளது. இதில், இந்தியா மற்றும் ஆஸ்திரேலியாவின் கண்டுபிடிப்பு சுற்றுச்சூழல் அமைப்புகளை ஒன்றிணைத்து, பகிரப்பட்ட சுற்றுச்சூழல் மற்றும் பொருளாதார சவால்களை ஸ்டார்ட்-அப்கள் மற்றும் சிறு, குறு நிறுவனங்களின் கூட்டாண்மைக்கு ஆதரவளிப்பதன் மூலம் எதிர்கொள்ள திட்டமிடப்பட்டுள்ளது. வணிகமயமாக்கல் வழிகள், சந்தைக்கு புதுமையான தொழில்நுட்ப அடிப்படையிலான தீர்வுகளை கொண்டு வருதல், சுற்று பொருளாதாரம், ஆற்றல் மாற்றம் போன்றவை இதில் அஇடம்பெற்றுள்ளன. இந்தத் திட்டம் இரு நாடுகளின் புதுமை சுற்றுச்சூழல் வளங்களைப் பயன்படுத்துவதை நோக்கமாகக் கொண்டுள்ளது.
இந்தியா, ஆஸ்திரேலியா சுற்றுப் பொருளாதார ஹேக்கத்தான் 2021 வெற்றிகரமாக நடத்தப்பட்டதில், இந்தியா மற்றும் ஆஸ்திரேலியாவில் உள்ள பல்கலைக்கழக மாணவர்கள், ஸ்டார்ட்-அப்கள் மற்றும் சிறு, குறு நிறுவனங்களின் பங்களிப்பு இருந்தது. உணவு அமைப்பு மதிப்புச் சங்கிலியில் புதுமையான தொழில்நுட்ப அடிப்படையிலான தீர்வுகளை அது உருவாக்கியது.